Ole Vagn Christensen (S), 2006-10-11:
»Vil ministeren erkende over for Folketinget, at den katastrofale situation i fødevaresektoren, herunder de stressede medarbejdere og de mangelfulde situationer, gammelt kød og mangelfulde kontrolbesøg, er skabt af de dikterede nedskæringer i fødevarekontrollen?«
Skriftlig begrundelse
Med statsministerens udmelding om kvalitet omkring arbejdet, er det nærliggende at få en status for medarbejdernes nuværende stressede situation, som ikke kan undgå at have indflydelse på kvaliteten i fødevarekontrollen.
Spørgeren frygter, at de skandaløse forhold i fødevaresektoren kan forværres ved yderligere stramninger og med overfladiske kontroller over for alle øvrige virksomheder som resultat, især hvis der ikke er sikret de nødvendige ressourcer, og hvis de stressede medarbejdere således skal presses endnu mere.
Min begrundelse er sådan set de nedskæringer med 200 personer, som er sket på området her.
Nu synes jeg nok, at hr. Ole Vagn Christensen vender tingene lidt på hovedet.
Altså, hr. Ole Vagn Christensen interesserer sig for, hvorfor det nu er sådan, at der har været nogle problemer i forbindelse med fødevarekontrollen eller snarere problemer med, at der er nogen, der ikke har overholdt fødevarelovgivningen.
Grunden til problemerne med f.eks. for gammelt kød er jo sådan set ikke, at der har været en dårlig fødevarekontrol.
Grunden til, at der er problemer, er jo, at der findes nogle plattenslagere og svindlere rundtomkring, som er ligeglade med at overholde lovgivningen, er ligeglade med ordentlig etik med hensyn til, hvordan man omgås vores fødevarer; at der tilsyneladende er nogle brodne kar i den branche, formentlig langt ud over hvad vi – nogle af os – egentlig havde forestillet os.
Det er det, der er problemet.
Når det gælder udviklingen i økonomien i Fødevarestyrelsen, er det jo rigtigt, at der set over årene er et mindre budget nu, end der var for år tilbage.
Men det skyldes jo først og fremmest besparelser på andre områder end fødevarekontrollen.
I den tid jeg har været minister på det område, er der jo ikke skåret en eneste krone i den udøvende fødevarekontrol.
Det er jo helt andre steder, der er sket nogle besparelser.
En omstrukturering af Fødevarestyrelsen har betydet, at der er færre ledelseslag og mindre administration.
Jeg vil gerne sige tak til ministeren for svaret.
Og så vil jeg gerne understrege, at der er stressede medarbejdere i fødevarekontrollen.
Vil ministeren benægte det?
Vil ministeren benægte, at fødevarekontrollen har fået mere arbejde?
Vil ministeren benægte, at der, når man ikke har haft besøg i 5 år, er tale om, at man ikke har en effektiv fødevarekontrol?
Så det skyldes formentlig ikke besparelser.
Faktisk tror jeg, at den sag, som hr. Ole Vagn Christensen henviser til, er en sag, hvor man beklageligvis for flere år tilbage – jeg tror, det var i 2002 i forbindelse med omlægningen af nogle edb-systemer – ved en fejl ikke fik et bestemt firma ind i de nye systemer, og derfor faldt det ud af kontrolsystemet.
Det grundlæggende er jo, at vi faktisk i Danmark har den måske bedste fødevarekontrol i verden.
Vi har en meget effektiv fødevarekontrol.
Og dem har regeringen jo også skridt for skridt rettet op på, når de er blevet opdaget.
Senest i går behandlede vi så i øvrigt en række tiltag, der skal stramme sanktionerne over for virksomheder, der overtræder reglerne.
Vi har i de seneste dage set, hvordan det rejsehold for fødevarekontrol, som jeg har oprettet, har haft stor succes fra starten ved allerede nu at have afsløret to firmaer, der omfattende har svindlet med gammelt kød – tilsyneladende, for nu skal sagen jo opklares fuldt ud og undersøges af politiet.
Jeg er nødt til at stille ministeren det spørgsmål om kontrollen og dens medarbejdere en gang mere: Vil ministeren benægte, at der er medarbejdere, der er plagede af stress og sygdom, fordi man altså har mere arbejde i fødevarekontrollen, end der sådan set er personale til?
Og dermed stiller jeg selvfølgelig det konkrete spørgsmål: Er der ikke blevet flere opgaver?
Med hensyn til det der med, at man så laver reparationsarbejde, vil jeg spørge ministeren: Skulle vi være glade for det, når man selv har lavet det, der i virkeligheden er årsagen til, at man er nødt til at lave reparationsarbejde, fordi man altså ikke har været effektiv i sin kontrol?
Jeg vil gerne gentage: Jeg tror næppe, der findes nogen lande i denne verden, der har en mere effektiv fødevarekontrol, end vi har i Danmark.
Der har været problemer, og vi skal hele tiden gøre det bedre, men årsagen til problemerne ligger altså i, at der er nogle svindlere rundtomkring, som svindler med gammelt kød.
Dem skal vi komme efter, og det gør vi også, og det er bl.a. derfor, jeg nu har oprettet et rejsehold, der skal forfølge dem yderligere.
Det gør der mange steder, og det gør der også i fødevarekontrollen.
Når vi ser på sygdomsstatistikkerne inden for Fødevarestyrelsen, er det sådan, at den største sygdomsfrekvens, som jeg lige husker det her, findes i slagterierne.
Det er altså i kontrollen i slagterierne, at vi finder den største sygdomsfrekvens.
I store træk er sygdomsfrekvensen i Fødevarestyrelsen ikke større, end den er i resten af landet, men der er områder i Fødevarestyrelsen, hvor vi har en højere sygdomsfrekvens.
Det er der stor fokus på fra ledelsens side, og jeg læg ger meget vægt på i min dialog med ledelsen i Fødevarestyrelsen, at det er et problem, der bliver håndteret.
Jeg takker ministeren for bekræftelsen på det der med de stressede medarbejdere i fødevarekontrollen.
Jeg forstår, at det arbejder ministeren på.
Min opfattelse er, som det er udtrykt af en af medarbejderne: For sit eget og kollegernes mentale og fysiske helbred er man meget bekymret.
Jeg håber også, at det var det, ministeren sagde, altså at det var han også i forbindelse med dette alvorlige spørgsmål om, hvordan man leder sit personale.
For medarbejdere, der er stressede, kan selvfølgelig ikke være medarbejdere, som er helt oppe på dupperne, som man siger, og dermed kan udføre deres arbejde.
Så jeg vil sige til ministeren, at det godt kan være, det bider sig selv i halen, at man ikke har en ordentlig personalepolitik, og at man i stedet for nedskæringer i virkeligheden skulle have flere ansatte.
Jeg er meget optaget af, at ledelsen i f.eks. Fødevarestyrelsen fokuserer på områder, hvor der er særlig stort sygefravær; det gør de også.
Stress eller andre sygdomme kan man opleve overalt i både den offentlige og den private sektor, men det er vigtigt, at vi hele tiden gør, hvad vi kan, for at medarbejderne har en god trivsel og der er en ordentlig personalepolitik, og at man gør noget for at modgå, at medarbejdere bliver stressede.
Så det er bestemt en personalepolitik, som jeg lægger meget vægt på, og jeg glæder mig over, at hr. Ole Vagn Christensen, som jeg hørte, tilslutter sig min holdning.
Hermed sluttede spørgsmålet.